LAUDO DA ASOCIACIÓN CIUDADANA DE LUCHA CONTRA LA DROGA (ALBORADA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 04/09/2020)

Visto o texto do laudo arbitral relativo á decisión sobre a aplicación da cláusula de descolgue e os orzamentos (redución da cláusula de descolgue salarial) na Asociación Ciudadana de Lucha contra la Droga Alborada (en adiante ACLAD Alborada), que foi ditado o día 24 de xullo do 2020, e tivo entrada no rexistro telemático de convenios e acordos colectivos de traballo da xefatura territorial da consellería de Economía, Emprego e Industria en Vigo o 03 de agosto do 2020, de conformidade co disposto no art.90.2 e 3, do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, Real Decreto 713/2010, do 28 de maio, sobre rexistro e depósito dos convenios e acordos colectivos de traballo, artigo 24.4 do Acordo interprofesional galego sobre procedementos extraxudiciais de solución de conflitos de traballo (AGA), e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.10.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O Xefe Territorial Ignacio Rial Santomé Eulogio De Villanueva El Rhaouti e MARCIA LORENA SMATI SAUL designados árbitros no escrito de promoción de procedemento de arbitraxe de data 04/03/2020 e acta de compromiso arbitral da mesma data, segundo o previsto no artigo 62 e seguintes do Acordo Interprofesional Galego sobre procedementos Extraxudiciais de Solución de Conflitos de Traballo (AGA), no conflito xurdido sobre a aplicación da cláusula de descolgue e os orzamentos (redución da cláusula de descolgue salarial) na Asociación Ciudadana de Lucha contra la Droga Alborada (en adiante ACLAD Alborada) resolven o asunto presentado ditando o seguinte laudo, baseándose nos seguintes PRIMEIRO.- Son partes no procedemento, por unha banda, a representación empresarial integrada por Jesús Cancelo Martínez, Director Xerente e apoderado de ACLAD ALBORADA e os membros do Consello de Dirección, Alfonso Luís López Otero e Javier Pazo Fernández. E por outra banda, os representantes legais dos traballadores, Dolores Estévez Baquero, Presidenta do Comité de Empresa, Cristina Blanco Soto, Secretaria, e Cristina Rey de Vicente, Delegada, e o asesor externo por CIG, Ilie Adrian Pacifico Castañeira. SEGUNDO.- O litixio estriba na decisión sobre a aplicación reducida do descolgue salarial baseándose nos orzamentos da asociación e o plan estratéxico 2020-2025. TERCEIRO.- Abertas as sesións de comparecencia, os árbitros entenden perfectamente garantidos os principios de igualdade e contradición, e se consideran informados tralas sesións de comparecencia das posicións das partes e das súas diferenzas. Ademais os árbitros queren reflectir que solicitaron diversa información ás partes ó fin de poder decidir na cuestión en litixio e que foi remitida aos mesmos ata o día 13 de marzo de 2020. CUARTO.- A proposta empresarial consiste nos seguintes puntos: I. Proposta de redución da cláusula de descolgue a un 4,5%, o que supoñería que a redución de salario respecto ao convenio quedaría nun 4,7%. II. Manter a xornada laboral de 37,5 h. semanais, dúas horas por debaixo do que marca el convenio, e a ampliación da xornada de verán (35 horas semanais), que marca o convenio del 1 de xullo ao 31 de Agosto, dende o 15 de xuño ao 15 de setembro. De esta forma, se mantería a xornada anual en 1658 h. horas fronte as 1.760 h. que marca o convenio, es dicir, 102 horas menos ao ano. Isto supón una redución da la xornada de traballo nun 5,8%, e dicir a subida proposta por ACLAD Alborada suporía unha mellora dun 1,1% en salario/hora traballada segundo o que marca o convenio laboral. III. Inclusión dunha cláusula de revisión entre o Consello de Dirección e o Comité de Empresa das contas do exercicio 2020 para estudar conxuntamente posibles incrementos salariais con carácter retroactivo no caso dun peche positivo do mesmo. Entendía a Asociación que non se aceptaba este punto xa que a mesma ten capacidade para gastar ese remanente no que considere necesario eliminando así a posibilidade de suba salarial. Por elo engadeuse a seguinte proposta: “Revisar, por parte do Consello de Dirección e do Comité de Empresa, ao final do peche do exercicio económico 2020 posibles incrementos salariais con carácter retroactivo. Derivado disto e coa intención de manter a máxima transparencia e consenso dentro da entidade, calquera gasto extraordinario que realice a ACLAD Alborada no exercicio 2020 será debatido co Comité de Empresa”. IV. Esta modificación salarial ou redución da cláusula de descolgue faríase efectiva unha vez que se asine o Convenio Sergas e se dispoña de financiación suficiente, aboándose ao persoal unha nómina de atrasos con efecto desde o 1 de xaneiro de 2020. (A previsión es que isto teña lugar durante os meses de marzo ou abril do año en curso). V. Compromiso por parte da entidade e do Comité de Empresa de revisar a cláusula de descolgue en caso de que tivera lugar algunha incidencia grave ou relevante no que se refire as previsións de ingresos por convenios, contratos, etc. Por parte do Comité de Empresa, a proposta se reflicte nos seguintes puntos: I. Que se anule o plus económico que se adxunta a creación do posto de Secretario adxunto a Dirección e Coordinación do servicio administrativo da UAD (Francisco Carballal Fachal), así como o plus de Coordinación da UAD (Maria Flor Legasa Paulis) en base ao argumentado en el punto Nº 2 de este escrito, que vense a resumir nos seguintes argumentos: No artigo 23 do Convenio, onde se describen os cargos con responsabilidade directiva que ademais conlevan un plus económico, non se recolle nin a figura do Secretario Adxunto nin a de Coordinador de administrativos da UAD, así como tampouco aparece reflexada a figura do Coordinador de UAD. A adopción de estas dúas medidas suporían un incremento do gasto salarial anual superior aos 10.000 euros, o cal non parece aceptable estando os traballadores sometidos a un descolgue salarial. Por outro lado suporían unha modificación da propia estrutura organizativa de ACLAD Alborada que a Dirección xa modificou previamente en data de 26 de abril de 2017 e un incremento dos postos de responsabilidade, atentando así contra o marcado nese documento y en el propio convenio. Isto deixaría aos traballadores nunha situación de total indefensión ao non verse protexidos polos artigos do convenio nin polas propias decisións do Consello de Dirección xa que parece intentar modificar ambos documentos a súa total conveniencia. II. Que a suba salarial (ou recuperación de salarios en descolgue) de tódolos traballadores sexa do 6%. III. Que si a asociación, ao remate do exercicio económico de 2020, obtivese uns ingresos extras non reflexados no presuposto inicial deste ano, estes poidan reverter (nun 50%) nunha suba salarial real de todos os traballadores. Isto suporía unha clara mostra de que a asociación está facendo o posible para cumprir as súas obrigas cos traballadores e melloraría o clima das futuras negociacións. Pois ben, os anteriores presupostos, contidos nos puntos precedentes, son os que serven aos árbitros a fin de decidir a solución neste conflito. En base a todos ós anteriores antecedentes, e tendo en conta o establecido no punto segundo dos antecedentes, dítase o seguinte laudo, de conformidade coas normas previstas no artigo 62 e seguintes do Acordo Galego para a Solución Extraxudicial de Conflitos Colectivos de Traballo (AGA): PRIMEIRO.- Cabe facer unha delimitación precisa do obxecto deste arbitraxe, e dicir, de precisar as marxes do procedemento arbitral. É a soberanía das partes enfrontadas no conflito a que estableceu a concreta materia sobre a que han de fallar os árbitros. En outras palabras, as partes que promoveron o procedemento arbitral e subscrito o compromiso, acordaron externalizar o seu conflito para que sexa un terceiro que o dirima, tendo en conta as dificultades daquelas para resolvelo. Estableceron na promoción e compromiso anteditos que a diferencia entre as partes, e que polo tanto se somete voluntariamente a un arbitraxe en equidade, estriba na aplicación da porcentaxe da cláusula de descolgue e dos orzamentos (que implican unha redución daquela). SEGUNDO.- Sendo o arbitraxe en equidade, as partes acordan que as súas discrepancias non se solventen de conformidade cunha estrita aplicación xurídica dos seus respectivos compromisos contractuais, examinados segundo as regras e cánones hermenéuticos comunmente aceptados que rexen a interpretación dos contratos. O seu propósito é a solución do conflito de acordo co leal saber e entender dos árbitros designados, que teñen, por tanto, como límite infranqueable o da arbitrariedade. As partes realizan unha delegación, específica e concreta, do seu poder regulador nos árbitros, que co seu mellor criterio, buscan unha composición dos intereses en conflito, tutelando de forma equilibrada os intereses de ambas partes neste proceso substitutivo da negociación colectiva. TERCEIRO.- Os árbitros utilizan como variables interpretativas as da razonabilidade ou lóxica das medidas propostas, a ponderación dos diferentes intereses en xogo e a modulación dos sacrificios ou contra prestacións tentando non condicionar nin prexudicar en calquera forma a negociación e o acordo futuro que sen ningunha dúbida terá que darse entre as partes deste procedemento. En consecuencia, de conformidade coa legalidade vixente, os árbitros ditan o seguinte LAUDO.- Polo que determinan que a recuperación dos salarios en descolgue de tódolos traballadores sexa do 6%, cuestión única sobre a que entenden e deciden a árbitra e o árbitra. Esta disposición dítase no ámbito dos prazos excepcionais adaptados á situación COVID-19, e por este motivo asínase por un so dos árbitros. O presente laudo poderá recorrerse ante a xurisdición social nos termos establecidos no artigo 70 do AGA. Dado en Vigo, 24 de xullo de 2020.- Os árbitros, Poul Erik Nerga Klein, MARCIA LORENA SMATI SAUL. (Documento asinado electronicamente).